b"\n_START_ARTICLE_\nLluna de mel (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nKatie O'Hara, exballarina de cabaret nord-americana, es casa amb el bar\xc3\xb3 Von Luber, i ambd\xc3\xb3s inicien una lluna de mel europea. Els segueix un altre nord-americ\xc3\xa0, Pat O'Toole, locutor de r\xc3\xa0dio que col\xc2\xb7labora amb els serveis secrets del seu pa\xc3\xads i que intenta conv\xc3\xa8ncer Katie que, en realitat, el seu marit \xc3\xa9s un nazi, una mica aix\xc3\xad com la m\xc3\xa0 dreta de Hitler. De fet, cada pa\xc3\xads que visiten els noucasats (Txecoslov\xc3\xa0quia, Pol\xc3\xb2nia, Fran\xc3\xa7a) \xc3\xa9s immediatament enva\xc3\xaft per les tropes alemanyes. Finalment conven\xc3\xa7uda, i ja enamorada d'O'Toole, Katie intentar\xc3\xa0 a Par\xc3\xads fer el perill\xc3\xb3s paper d'espia i extreure valuosa informaci\xc3\xb3 de Von Luber._NEWLINE_En aquesta pel\xc2\xb7l\xc3\xadcula, hi ha una seq\xc3\xbc\xc3\xa8ncia molt realista sobre els jueus polonesos al gueto de Vars\xc3\xb2via."